**Dorog Város Önkormányzata Képviselő-testületének .../2024. (XII. 13.) önkormányzati rendelete a Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III.9.) önkormányzati rendelet módosításáról**

Dorog Város Önkormányzata Képviselő-testület a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontja szerinti és Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a Dorogi Többcélú Kistérségi Társulásban résztvevő települési önkormányzatok hozzájárulásával a következőket rendeli el:

**1. §**

A Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III. 9.) önkormányzati rendelet 2. melléklete az 1. melléklet szerint módosul.

**2. §**

Ez a rendelet 2025. február 1-jén lép hatályba.

Dr. Tittmann János Kecskésné Patos Szilvia

polgármester jegyző

*1. melléklet a .../2024. (XII. 13.) önkormányzati rendelethez*

1. A Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III. 9.) önkormányzati rendelet 2. melléklet 1. pont helyébe a következő pont lép:

„1. **Házi segítségnyújtás térítési díja** (Ft/óra) 970 Ft/óra”

2. A Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III. 9.) önkormányzati rendelet 2. melléklet 2. pontja helyébe a következő pont lép:

„2. **Étkeztetés intézményi térítési díja Ft/nap**

a) elvitellel 650 Ft/nap

b) házhoz szállítással 680 Ft/nap

c) helyben fogyasztással 680 Ft/nap”

3. A Térségi Szociális Alapellátó Szolgálat által nyújtott ellátásokról, azok igénybevételéről és a fizetendő térítési díjakról szóló 10/2012. (III. 9.) önkormányzati rendelet 2. melléklet 4. pont a) alpontja helyébe a következő rendelkezés lép:

„a) étkezéssel 730 Ft/nap”

Végső előterjesztői indokolás

A szociális igazgatásról és szociális ellátásokról szóló 1993. évi III. törvény 92/B. § (1) bekezdés a) pontja értelében a személyes gondoskodást nyújtó szociális intézmény fenntartója konkrét összegben meghatározza az intézményi térítési díjat.

Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

A legutóbbi korrekció 2024. február 1-től lépett hatályba.

A 2025. évi prognosztizált költségek ismeretében az élelmiszer nyersanyagköltségek és bérnövekedések figyelembevételével javasolt a térítési díjak 8%-os emelése 2025. február 1-i hatállyal.

A változások következtében megállapításra kerülő intézményi térítési díjak nem haladják meg a tervezett szolgáltatási önköltség alapján számított összeget:

|  |  |  |  |  |  |  |
| --- | --- | --- | --- | --- | --- | --- |
|  | **2024. február 1-től** | | | **2025. február 1-től** | | |
|  | **Nettó ár (ft)** | **Áfa (ft)** | **Összesen (kerekítve) (ft)** | **Nettó ár (ft)** | **Áfa (ft)** | **Összesen (kerekítve) (ft)** |
| **Szociális étkeztetés (házhoz szállítással és helyben fogyasztással, ft/adag)** | **630** | ***170*** | **800** | **680** | **180** | **860** |
| **Szociális étkeztetés (elvitellel, ft/adag)** | **600** | ***162*** | **760** | **650** | **175** | **820** |
| **Házi segítségnyújtás (ft/óra)** | **900** | **0** | **900** | **970** | **0** | **970** |
| **Nappali ellátás (ft/nap)** | **50** | **0** | **50** | **50** | **0** | **50** |
| **Demens nappali ellátás étkezés nélkül (ft/nap)** | **50** | **0** | **50** | **50** | **0** | **50** |